Προφορική παράδοση

Η Προφορική παράδοση είναι μια μορφή ανθρώπινης επικοινωνίας όπου η γνώση, η τέχνη, οι ιδέες και το πολιτιστικό υλικό αποκτώνται, διατηρούνται και μεταδίδονται προφορικά από την μια γενιά στην άλλη. Η μετάδοση γίνεται μέσω της ομιλίας ή του τραγουδιού και μπορεί να περιλαμβάνει παραμύθια, μπαλάντες, ψαλμούς, πεζά κείμενα ή στίχους. Με αυτόν τον τρόπο μια κοινωνία μπορεί να μεταδώσει προφορική ιστορία, λογοτεχνία, νομοθεσία και άλλες γνώσεις από γενιά σε γενιά χωρίς ένα γραπτό σύστημα ή παράλληλα με ένα σύστημα γραφής. Οι θρησκείες όπως ο βουδισμός, ο ινδουισμός, ο καθολικισμός και ο τζαϊνισμός, για παράδειγμα, χρησιμοποίησαν την προφορική παράδοση, παράλληλα με ένα σύστημα γραφής προκειμένου να μεταδώσουν τις γραφές, τις τελετές, τους ύμνους και την μυθολογία τους από την μια γενιά στην άλλη.

Η προφορική παράδοση περιλαμβάνει πληροφορίες, αναμνήσεις και γνώσεις τις οποίες κατέχει μια ομάδα ανθρώπων και τις μεταδίδει σε επόμενες γενιές ; δεν είναι το ίδιο όπως οι μαρτυρίες ή η προφορική ιστορία. Σε γενικές γραμμές η προφορική παράδοση αναφέρεται στην ανάκληση και την μετάδοση μιας συγκεκριμένης και διατηρημένης κειμενικής και πολιτιστικής γνώσης μέσω της φωνητικής. Ως ακαδημαϊκός κλάδος αναφέρεται τόσο σε ένα σύνολο πεδίων μελέτης όσο και στην μέθοδο με την οποία αυτά μελετώνται.

Η μελέτη της προφορικής παράδοσης διαφέρει από την ακαδημαϊκή μελέτη της προφορικής ιστορίας, που είναι η καταγραφή προσωπικών αναμνήσεων και ιστοριών των ανθρώπων που βίωσαν ιστορικά γεγονότα ή έζησαν σε σημαντικές ιστορικές περιόδους. Η προφορική παράδοση διακρίνεται επίσης από την μελέτη της προφορικότητας, που ορίζεται ως η σκέψη και η λεκτική έκφρασή της σε κοινωνίες όπου οι τεχνολογίες του γραμματισμού (ειδικά της γραφής και της εκτύπωσης) είναι άγνωστες στο μεγαλύτερο μέρος του πληθυσμού. Η λαογραφία είναι ένας τύπος προφορικής παράδοσης αλλά η γνώση εκτός της λαογραφίας έχει μεταδοθεί προφορικά και έτσι διατηρείται στην ανθρώπινη ιστορία.

Παραπομπές

Βιβλιογραφία 
 

Foley, John Miles. Oral Formulaic Theory and Research: An Introduction and Annotated Bibliography. NY: Garland, 1985
Foley, John Miles. The Theory of Oral Composition. Bloomington: IUP, 1991

Εξωτερικοί σύνδεσμοι

Back to the Oral Tradition
Folkatles from around the world
The Center for Studies in Oral Tradition
The Milman Parry Collection of Oral Literature Online 
Oral Tradition Journal
The World Oral Literature Project
Post-Gutenberg Galaxy
Dédalo Project. Open Software Platform for Management of Intangible Cultural Heritage and Oral History
Archive of Turkish Oral Narrative at Texas Tech University